Skoolhoof voor laerskoolleerders aangeval | Maroela Media
Oupa Bodibe, woordvoerder van die Gautengse departement van onderwys, het gesê die voorval het by die Paul Mosaka Primary School in Pimville, Soweto, plaasgevind.
“ŉ Voorlopige ondersoek dui daarop dat ŉ voormalige onderwyser toegang tot die skool verkry het deur ŉ vrouepatrolleerder te oorweldig en om te stamp. Toe hy op die skoolgrond kom, het hy die voorruit van die skoolhoof se motor met ŉ hamer stukkend geslaan, waarna hy die skoolhoof verskeie kere met ŉ skerp voorwerp gesteek het. Van die leerders het die voorval gesien,” het Bodibe gesê.
Die skoolhoof is in ŉ kritieke toestand na ŉ nabygeleë hospitaal geneem. Die verdagte is in hegtenis geneem en is in aanhouding. “Die voormalige onderwyser is in 2015 afgedank nadat ŉ ondersoek in 2014 van stapel gestuur is oor valse kwalifikasies.”
Panyaza Lesufi, LUR vir onderwys in Gauteng, het sy skok oor die voorval uitgespreek en dit veroordeel. Hy gaan Dinsdag ŉ besoek by die skool aflê.
Die departement het beraders verskaf om personeel en leerders by te staan. Eksamens wat vandag by die skool afgelê moes word, is onbepaald uitgestel.
Klink soos gedekolonialiseerde arbeidsverhoudinge…..
Het Lesufi persoonlik die skool besoek? Seker nie want dit is sy eie mense maar hy kon nie vinnig genoeg in Centurion opdaag oor n beweerde rassistiese voolval nie. Dit maak mens siek hoe hulle koppe werk.
Lees die berig tot die einde. Lesufi besoek die skool vandag (Dinsdag)
Nee Lesufi was nie daar want daar was nie wit betrokke nie en ook nie cupcakes waarvan hy foto’s kon neem
Hhhhhmmmm………….nou-ja toe Min Lesufi, dit kom voor of ons ‘n baie gesonde Onderwys stelsel in ‘n demokratiese land na volg.
Saam met demokrasie en n president wat geen voorbeeld stel nie, word ons land al hoe erger aan misdadige kriminele blootgestel
Tekens vd tye –
Dit is die kwaliteit onderwysers wat julle “opgelei” het, wat nou in die skole koningkraai. Sy het die guts gehad om hom te laat gaan, toe hou hy nie daarvan nie. By die SAUK sit hulle nogsteeds met een wat gelieg het oor sy kwalifikasies!